Гватемалска револуција () био је период у историји Гватемале од народног устанка, који је 1944. свргнуо диктатора Хорхеа Убика, до државног пуча 1954, који су потпомогле Сједињене Америчке Државе, а који је свргнуо демократски изабраног председника Хакоба Арбенза. Овај период је такође називан Десет година пролећа истичући једине године представничке демократије у Гватемали од 1930. до краја грађанског рата 1996. Током овог раздобља спроведене су бројне друштвене, политичке, а нарочито аграрне реформе које су биле од огромног утицаја широм Латинске Америке.